CELEX: 62018CN0027
Language: fi
Date: 2018-01-16 00:00:00
Title: Asia C-27/18: Kanne 16.1.2018 – Euroopan komissio v. Bulgarian tasavalta

5.3.2018   
            
            
               FI
            
            
               Euroopan unionin virallinen lehti
            
            
               C 83/17
            
         Kanne 16.1.2018 – Euroopan komissio v. Bulgarian tasavalta
   (Asia C-27/18)
   (2018/C 083/24)
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: J. Samnadda, Y. Marinova ja G. von Rintelen)
   
      Vastaaja: Bulgarian tasavalta
   
      Vaatimukset
   
   Unionin tuomioistuimen on
   
               —
            
            
               todettava, että Bulgarian tasavalta ei ole noudattanut tekijänoikeuden ja lähioikeuksien kollektiivisesta hallinnoinnista sekä usean valtion alueen kattavasta musiikkiteosten oikeuksien lisensioinnista verkkokäyttöä varten sisämarkkinoilla 26.2.2014 annetun Euroopan parlamentin ja neuvoston direktiivin 2014/26/EU (1) 43 artiklan 1 kohdan mukaisia velvoitteitaan, koska se ei ole antanut 10.4.2016 mennessä mainitun direktiivin noudattamisen edellyttämiä lakeja, asetuksia ja hallinnollisia määräyksiä, tai joka tapauksessa koska se ei ole ilmoittanut näistä toimenpiteistä komissiolle
            
         
               —
            
            
               velvoitettava Bulgarian tasavalta sen johdosta, että se ei ole täyttänyt velvoitettaan ilmoittaa komissiolle direktiivin 2014/26/EU täytäntöönpanotoimenpiteistä, maksamaan SEUT 260 artiklan 3 kohdan nojalla uhkasakkoa 19 121,60 euroa päivältä tuomion julistamispäivästä lähtien
            
         
               —
            
            
               velvoitettava Bulgarian tasavalta korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 2014/26/EU 43 artiklan 1 kohdan mukaan jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 10.4.2016 ja ilmoitettava tästä komissiolle viipymättä. Koska Bulgarian tasavalta ei ole ilmoittanut kansallisista täytäntöönpanotoimenpiteistä, komissio on päättänyt nostaa kanteen unionin tuomioistuimessa.
   Komissio vaatii kanteessaan, että Bulgarian tasavalta velvoitetaan maksamaan uhkasakkoa 19 121,60 euroa päivältä. Uhkasakon määrän laskemisessa on otettu huomioon rikkomisen vakavuus ja kesto sekä varoittava vaikutus kyseisen jäsenvaltion maksukykyyn nähden.
   
      (1)  EUVL 2014, L 84, s. 72.